**OSNOVE ZA ISKLJUČENJE GOSPODARSKOG SUBJEKTA**

Odredbe iz poglavlja III. OSNOVE ZA ISKLJUČENJE GOSPODARSKOG SUBJEKTA, utvrđuju se:

* + **za** ponuditelja**, gospodarskog subjekta**;
  + u slučaju zajednice gospodarskih subjekata, **za sve članove zajednice gospodarskih subjekata pojedinačno**;
  + ukoliko gospodarski subjekt namjerava dati dio ugovora o javnoj nabavi u podugovor jednom ili više podugovaratelja, **za svakog podugovaratelja pojedinačno**;
  + ukoliko se gospodarski subjekt oslanj na sposobnost drugih subjekata, **za svakog subjekta na čiju se sposobnost gospodarski subjekt oslanja, pojedinačno**.

Ako naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjerenom roku, ne kraćem od pet dana,

Ako naručitelj utvrdi da postoji osnova za isključenje subjekta na čiju se sposobnost gospodarski subjekt oslonio radi dokazivanja kriterija za odabir gospodarskog subjekta, zatražiti će od gospodarskog subjekta zamjenu tog subjekta u primjerenom roku, ne kraćem od pet dana.

1. OBVEZNE OSNOVE ZA ISKLJUČENJE GOSPODARSKOG SUBJEKTA

Naručitelj je obavezan isključiti gospodarskog subjekta iz postupka javne nabave:

* 1. **sukladno odredbi članka 251. stavka 1. ZJN 2016. ako u bilo koje trenutku tijekom postupka utvrdi da:**

**1.** je **gospodarski subjekt koji ima poslovni nastan u Republici Hrvatskoj** ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja je državljanin Republike Hrvatske, pravomoćnom presudom osuđena za:

**a) sudjelovanje u zločinačkoj organizaciji**, na temelju

- članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

- članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b) korupciju**, na temelju

- članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

- članka 294.a (primanje mita u gospodarskom poslovanju, članka 294.b (davanje mita u gospodarskom poslovanju, članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**c) prijevaru**, na temelju

- članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

- članka 224. (prijevara) i članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**d) terorizam ili kaznena djela povezana s terorističkim aktivnostima**, na temelju

- članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

- članka 169. (terorizam), članka 169.a (javno poticanje na terorizam) i članka 169.b (novačenje za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**e) pranje novca ili financiranje terorizma**, na temelju

- članka 98. (financiranje terorizma) i članka 265. (pranje novca) Kaznenog zakona

- članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**f) dječji rad ili druge oblike trgovanja ljudima**, na temelju

- članka 106. (trgovanje ljudima) Kaznenog zakona

- članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

Ili

**2.** je **gospodarski subjekt koji nema poslovni nastan u Republici Hrvatskoj** ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka (a) do (f) Direktive 2014/24/EU.

* 1. **sukladno odredbi članka 252. ZJN 2016. ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:**

- u Republici Hrvatskoj, ako gospodarski subjekt ima poslovni nastan u Republici Hrvatskoj, ili

- u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

**Iznimno, Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno, ili mu je odobrena odgoda plaćanja.**

1. OSTALE OSNOVE ZA ISKLJUČENJE GOSPODARSKOG SUBJEKTA KOJE NARUČITELJ NAMJERAVA KORISTITI

Javni naručitelj isključiti će gospodarskog subjekta iz postupka javne nabave sukladno članku 254. stavak 1. ZJN 2016, ako utvrdi:

1. da je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima; (članak 254.stavak 1.točka 2. ZJN 2016);
2. da može dokazati odgovarajućim sredstvima da je gospodarski subjekt kriv za teški profesionalni propust koji dovodi u pitanje njegov integritet (članak 254.stavak 1. točka 3. ZJN 2016);
3. da gospodarski subjekt pokaže značajne ili opetovane nedostatke tijekom provedbe bitnih zahtjeva iz prethodnog ugovora o javnoj nabavi ili prethodnog ugovora o koncesiji čija je posljedica bila prijevremeni raskid tog ugovora, naknada štete ili druga slična sankcija; (članak 254. stavak 1.točka 7. ZJN 2016);
4. da je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente; (članak 254. stavak 1. točka 8. ZJN 2016);
5. da je gospodarski subjekt pokušao na nepropisan način utjecati na postupak odlučivanja javnog naručitelja, doći do povjerljivih podataka koji bi mu mogli omogućiti nepoštenu prednost u postupku nabave ili je iz nemara dostavio pogrešnu informaciju koja može imati materijalni utjecaj na odluke koje se tiču isključenja, odabira gospodarskog subjekta ili dodjele ugovora (čanak 254. stavak 1. točka 9. ZJN 2016).
6. ODREDBE O SAMOKORIGIRANJU

Gospodarski subjekt kod kojeg su ostvarene osnove za isključenje iz točke 22.1. i 23. Dokumentacije o nabavi, a sukladno članku 255. ZJN 2016, može javnom naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje.

**Poduzimanje mjera u smislu ove točke gospodarski subjekt dokazuje:**

1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom
2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom
3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te je obvezan obrazložiti razloge prihvaćanja ili neprihvaćanja mjera.

Javni naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti iz ove točke do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz članka 251. stavka 1. ZJN 2016 iz postupka javne nabave je **pet godina** od dana pravomoćnosti presude, osim ako pravomoćnom presudom nije određeno drukčije.

Razdoblje isključenja gospodarskog subjekta kod kojeg su ostvarene osnove za isključenje iz članka 254. ZJN 2016 iz postupka javne nabave je **dvije godine** od dana dotičnog događaja.

**KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)**

Gospodarski subjekti dokazuju svoju:

* sposobnost za obavljanje profesionalne djelatnosti;
* ekonomsku i financijsku sposobnost;
* tehničku i stručnu sposobnost.

1. UVJETI SPOSOBNOSTI ZA OBAVLJANJE PROFESIONALNE DJELATNOSTI

Gospodarski subjekt mora u postupku javne nabave dokazati upis u sudski, obrtni, strukovni ili drugi odgovarajući registar u državi njegova poslovna nastana.

1. UVJETI EKONOMSKE I FINANCIJSKE SPOSOBNOSTI i njihove minimalne razine
   1. **Minimalni godišnji promet u području koje je obuhvaćeno predmetom nabave**

* ***Minimalna razina financijske i ekonomske sposobnosti***

Gospodarski subjekt mora dokazati da je njegov ukupni godišnji promet u svakoj od 3 (tri) dostupne financijske godine koje prethode godini u kojoj je započeo postupak nabave (2014., 2015. i 2016.) jednak ili veći procijenjenoj vrijednosti nabave.

* 1. **Informacije o godišnjim financijskim izvješćima**
* ***Minimalna razina financijske i ekonomske sposobnosti***

Gospodarski subjekt mora dokazati da u razdoblju od prethodnih šest mjeseci nije bio u blokadi više od sedam (7) dana neprekidno, odnosno ne više od petnaest (15) dana ukupno.

1. UVJETI TEHNIČKE I STRUČNE SPOSOBNOSTI i njihove minimalne razine

Za izvršenje predmeta nabava Naručitelj zahtijeva uvjete tehničke i stručne sposobnosti kojima se osigurava da gospodarski subjekt ima potrebne ljudske i tehničke resurse te iskustvo potrebno za izvršenje ugovora o javnoj nabavi na odgovarajućoj razini kvalitete, a osobito da gospodarski subjekt ima dovoljnu razinu iskustva, što se dokazuje odgovarajućim referencijama iz prije izvršenih ugovora.

* 1. **Iskustvo sukladno odgovarajućim referencama iz prije izvršenih ugovora**
* ***Minimalna razina tehničke i stručne sposobnosti***

Sukladno članku 268. stavak 1. točka 1. ZJN 2016, gospodarski subjekt mora dokazati da je u godini u kojoj je započeo postupak javne nabave i tijekom pet godina koje prethode toj godini (2017.- 2012.) u svojstvu izvođača uredno izvršio jedan ugovor minimalne ugovorne vrijednosti u visini procijenjene vrijednosti ili najviše dva ugovora čija je zbrojena ugovorna vrijednost najmanje jednaka visini procijenjene vrijednosti, i to iste ili slične tehničko-tehnološke složenosti/zahtjevnosti.

**Pod pojmom radova iste ili slične tehničko-tehnološke složenosti/zahtjevnosti smatra se izgradnja, rekonstrukcija i uređenje objekata visokogradnje.**

* 1. **Podaci (popis) tehničkih stručnjaka, neovisno o tome pripadaju li izravno gospodarskom subjektu, koji će sudjelovati u izvršenju ugovora**
* ***Minimalna razina tehničke i stručne sposobnosti***

Sukladno članku 268. stavak 1. točka 8. ZJN 2016. gospodarski subjekt za potrebe dokazivanja tehničke i stručne sposobnosti treba dostaviti podatke o angažiranim stručnjacima s ciljem dokazivanja da nominirani stručnjaci imaju tražene obrazovne i stručne kvalifikacije. Stručnjaci nominirani u ponudi imaju obvezu pružanja usluga/izvođenja radova ako će ponuda gospodarskog subjekta biti odabrana kao najpovoljnija.

Gospodarski subjekt treba dokazati da raspolaže timom sastavljenom od najmanje 3 (tri) stručnjaka. Gospodarski subjekti mogu predložiti i dodatne stručnjake.

**Ponuditelj se može radi dokazivanja ispunjavanja kriterija koji su vezani uz obrazovne i stručne kvalifikacije iz članka 268. stavak 1. točka 8. ZJN 2016 ili uz relevantno stručno iskustvo osloniti na sposobnost drugih subjekata samo ako će ti subjekti pružati usluge/izvoditi radove za koje se ta sposobnost traži.**

Ponuditelj mora dokazati da će imati na raspolaganju tim tehničkih stručnjaka koji posjeduju niže tražene obrazovne i stručne kvalifikacije te profesionalno iskustvo:

**1) 1 (jednog) ovlaštenog voditelja građenja/radova građevinske struke koji ispunjava uvjete iz Zakona o poslovima i djelatnostima prostornog uređenja i gradnje (NN 78/15)**

***Profesionalno iskustvo:***

- iskustvo kao voditelj građenja ili voditelj radova na najmanje jednom ugovoru o izvođenju  
radova jednake tehničko-tehnološke zahtjevnosti kao što je npr. izgradnja, rekonstrukcija ili  
uređenje objekata visokogradnje.

**2) 1 (jednog) ovlaštenog voditelja građenja/radova strojarske struke koji ispunjava uvjete iz Zakona o poslovima i djelatnostima prostornog uređenja i gradnje (NN 78/15)**

***Profesionalno iskustvo:***

- iskustvo kao voditelj građenja ili voditelj radova na najmanje jednom ugovoru o izvođenju  
radova jednake tehničko-tehnološke zahtjevnosti kao što je npr. izgradnja, rekonstrukcija ili  
uređenje objekata visokogradnje.

**3) 1 (jednog) ovlaštenog voditelja građenja/radova elektrotehničke struke koji ispunjava uvjete iz Zakona o poslovima i djelatnostima prostornog uređenja i gradnje (NN 78/15)**

***Profesionalno iskustvo:***

- iskustvo kao voditelj građenja ili voditelj radova na najmanje jednom ugovoru o izvođenju  
radova jednake tehničko-tehnološke zahtjevnosti kao što je npr. izgradnja, rekonstrukcija ili  
uređenje objekata visokogradnje.

Najmanje jedan od gore navedeni imenovanih stručnjaka treba biti **ovlašteni voditelj građenja** (sukladno članku 26. stavak 3. Zakona o komori arhitekata i komorama inženjera u graditeljstvu i prostornom uređenju (NN 78/15).

1. UVJETI SPOSOBNOSTI U SLUČAJU ZAJEDNICE GOSPODARSKIH SUBJEKATA

Sukladno člancima 273. do 277. ZJN 2016. gospodarski subjekt može se, u postupku javne nabave radi dokazivanja ispunjavanja kriterija ekonomske i financijske sposobnosti te tehničke i stručne sposobnosti, za odabir gospodarskog subjekta osloniti na sposobnost drugih subjekata, bez obzira na prirodu njihova međusobnog odnosa.

Ako se gospodarski subjekt oslanja na sposobnost drugih subjekata, mora dokazati Naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj će provjeriti ispunjava li drugi subjekt, na čiju se sposobnost gospodarski subjekt oslanja, relevantne kriterije za odabir gospodarskog subjekta (uvjete sposobnosti) sukladno točkama 26,27. i 28. ove Dokumentacije o nabavi te postoje li osnove za isključenje sukladno točkama 22. i 23 ove Dokumentacije o nabavi.

Naručitelj će od gospodarskog subjekta zahtijevati da u primjerenom roku, ne kraćem od 5 dana zamijeni subjekt na čiju se sposobnost oslanja radi dokazivanja kriterija za odabir, ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Pod istim uvjetima, zajednica gospodarskih subjekata može se osloniti na sposobnost članova zajednice ili drugih subjekata.

Ako se gospodarski subjekt oslanja na sposobnost drugih subjekata radi dokazivanja ispunjavanja kriterija ekonomske i financijske sposobnosti, **njihova je odgovornost za izvršenje ugovora solidarna.**

Gospodarski subjekt može se osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije i stručno iskustvo, **samo ako će ti subjekti pružati usluge ili izvoditi radove za koje se ta sposobnost traži.**

U slučaju oslanjanja na sposobnost drugih subjekata gospodarski subjekt u ponudi kao dokaz dostavlja potpisanu i ovjerenu Izjavu o stavljanju resursa na raspolaganje ili Ugovor/Sporazum o poslovnoj/tehničkoj suradnji iz kojeg je vidljivo koji se resursi međusobno ustupaju.

Izjava o stavljanju resursa na raspolaganje ili Ugovor/Sporazum o poslovnoj/tehničkoj suradnji mora minimalno sadržavati:

* naziv i sjedište gospodarskog subjekta koji ustupa resurse te naziv i sjedište ponuditelja kojem ustupa resurse;
* jasno i točno navedene resurse koji se stavljanju na raspolaganje te način na koji se stavljaju na raspolaganje u svrhu izvršenja ugovora;
* potpis ovlaštene osobe gospodarskog subjekta koji stavlja resurse na raspolaganje, odnosno u slučaju Ugovora/Sporazuma o suradnji potpis i pečat ugovornih strana